钦定古今图书集成/明伦汇编/宫闱典/第071卷 > 《为豫章王庆太子出宫表》陆倕
## 钦定古今图书集成/明伦汇编/宫闱典/第071卷 > 《为豫章王庆太子出宫表》陆倕

臣闻周固本支，实资明两；汉启磐石，必系元良，所以
阐弘祚鼎，光崇守器。伏惟皇太子道契生知，照均天
纵，不藉审谕之功，无待温文之辅。而冬书秋记，夙表
睿资；春诵夏弦，幼彰神度。虽复直门守令，长寿察微，
魏赞多容，汉称宽博，不足以连辉茂则，匹景令图。甲
观维新，桂宫告始，朱班徙次，翠盖移阴，华裔式瞻，人
祗蹈舞。